title: Решение на Съвета от 16 март 2000 година относно одобрението от името на Европейската общност на Договора на СОИС за авторското право и Договора на СОИС за изпълненията и фонограмите

text:
Важна правна забележка

|

32000D0278

Официален вестник n° L 089 , 11/04/2000 стр. 0006 - 0007 специално чешко издание глава 11 том 33 стр. 208  - 209 специално испанско издание глава 11 том 33 стр. 208  - 209 специално унгарско издание глава 11 том 33 стр. 208  - 209 специално литвийско издание глава 11 том 33 стр. 208  - 209 LV.ES глава 11 том 33 стр. 208  - 209 MT.ES глава 11 том 33 стр. 208  - 209 PL.ES глава 11 том 33 стр. 208  - 209 SK.ES глава 11 том 33 стр. 208  - 209 специално словенско издание глава 11 том 33 стр. 208  - 209

		Решение на Съветаот 16 март 2000 годинаотносно одобрението от името на Европейската общност на Договора на СОИС за авторското право и Договора на СОИС за изпълненията и фонограмите [*](2000/278/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 47, параграф 2, членове 55 и 95 от него, във връзка с член 300, параграф 2, първо изречение и член 300, параграф 3, втора алинея,като взе предвид предложението на Комисията [2],като взе предвид съгласието на Европейския парламент [3],като има предвид, че:(1) Договорът на СОИС за авторското право (ДАП) и Договорът на СОИС за изпълненията и фонограмите (ДИФ), приети в Женева на 20 декември 1996 г. под егидата на Световната организация за интелектуална собственост ще спомогне за обезпечаване балансирано ниво на защита за произведенията и друго съдържание при разрешаване на публичен достъп до наличен материал посредством мрежи.(2) Компетенцията на Общността да сключва или да се присъединява към международни споразумения или договори не произтича единствено от ясно определените в Договора правомощия, но може да произтича също и от други разпоредби на Договора и от актовете, приети от институции на Общността съгласно тези разпоредби.(3) Съдържанието на ДАП и ДИФ влиза до голяма степен в обхвата на съществуващите директиви на Общността в тази област.(4) Явно е, че одобряването на ДАП и ДИФ е работа както за Общността, така и за нейните държави-членки.(5) Следователно ДАП и ДИФ следва да бъдат одобрени от името на Общността предвид въпросите в рамките на нейната компетенция.(6) Общността вече е подписала ДАП и ДИФ, с изключение на заключителната част.(7) Депозирането на документите по заключението на Общността следва да се извърши във възможно най-кратки срокове едновременно с депозирането на документите по ратифицирането от страна на държавите-членки,РЕШИ:Член 11. С настоящото се одобрява Договорът на Световната организация за интелектуална собственост за авторското право ДАП от името на Общността, предвид въпросите в рамките на нейната компетенция.2. С настоящото се одобрява Договорът на Световната организация за интелектуална собственост за изпълненията и фонограмите ДИФ, предвид въпросите в рамките на нейната компетенция.3. Текстовете на двата договора са приложени към настоящото решение.Член 2С настоящото, Председателят на Съвета се упълномощава да депозира документите по заключението при Генералния секретар на Световната организация за интелектуална собственост считано от датата, към която държавите-членки ще са длъжни да въведат в сила мерките, приети от Европейския парламент и Съвета, необходими за адаптиране на съществуващото законодателство на Общността към задълженията, произтичащи от ДАП и ДИФ.Член 31. С настоящото, Комисията се упълномощава да представлява Общността на заседанията на събранията, посочени в ДАП и ДИФ.2. По всички въпроси от областта на компетенция на Общността Комисията преговаря на събранията по ДАП и ДИФ от името на Общността и в съответствие с приложимите правила от Договора за създаване на Европейската общност, и по-специално член 300 от него.3. Позицията, която Общността може да приеме в рамките на събранията, се подготвя от съответното работно звено на Съвета.Съставено в Брюксел на 16 март 2000 година.За СъветаПредседателF. Seixas da Costa[*] Двете становища, отнасящи се до настоящото решение са публикувани в ОВ C 103, 11.4.2000 г., стр. 1.[2] ОВ С 165, 30.5.1998 г., стр. 8.[3] Съгласие от 16 февруари 2000 г. (все още непубликувано в Официален вестник).--------------------------------------------------


title: Решение на Комисията от 22 септември 2005 година за обявяване на Регионалния консултативен съвет за Северозападните води за действащ съгласно общата политика по рибарството

text:
Важна правна забележка

|

32005D0668

Официален вестник n° L 249 , 24/09/2005 стр. 0018 - 0019

		20050922Решение на Комисиятаот 22 септември 2005 годиназа обявяване на Регионалния консултативен съвет за Северозападните води за действащ съгласно общата политика по рибарството(2005/668/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Решение 2004/585/ЕО на Съвета от 19 юли 2004 г. за създаване на Регионални консултативни съвети по общата политика по рибарството [1], и по-специално член 3, параграф 3 от него,като взе предвид препоръката, представена от Ирландия на 27 юни 2005 г. от името на Белгия, Франция, Ирландия, Нидерландия, Испания и Обединеното кралство,като има предвид, че:(1) Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на риболовните ресурси съгласно общата политика по рибарството [2] и Решение 2004/585/ЕО предвиждат рамката за създаването и работата на Регионалните консултативни съвети.(2) Член 2 от Решение 2004/585/ЕО установява Регионален консултативен съвет, за да се обхванат Северозападните води в Международния съвет за проучване на моретата (ICES), области [3] V (с изключение на Vа и само водите на Европейската общност в Vb), VI и VII.(3) В съответствие с член 3, параграф 1 от Решение 2004/585/ЕО представителите на сектора на рибарството и други заинтересовани групи представиха искане относно функционирането на посочения Регионален съвет в Белгия, Франция, Ирландия, Нидерландия, Испания и Обединеното кралство.(4) Съгласно изискванията на член 3, параграф 2 от Решение 2004/585/ЕО заинтересованите държави-членки определиха дали молбата относно Регионалния консултативен съвет за Северозападните води е в съответствие с разпоредбите, предвидени в същото решение. На 27 юни 2005 г. заинтересованите държави-членки представиха препоръка на Комисията относно Регионалния консултативен съвет.(5) Комисията прецени молбата на заинтересованите страни и препоръката в светлината на Решение 2004/585/ЕО и целите и принципите на общата политика по риболовство и счита, че Регионалният консултативен съвет за Северозападните води е готов да започне да функционира;РЕШИ:Член единственРегионалният консултативен съвет за Северозападните води, създаден съгласно член 2, параграф 1, буква г) от Решение 2004/585/ЕО, започва да действа от 26 септември 2005 г.Съставено в Брюксел на 22 септември 2005 година.За КомисиятаJoe BorgЧлен на Комисията[1] ОВ L 256, 3.8.2004 г., стр. 17.[2] ОВ L 358, 31.12.2002 г., стр. 59.[3] Както е определено в Регламент (ЕИО) № 3880/91 от 17 декември 1991 г. относно предоставянето на статистически данни за номиналния улов на държавите-членки, които извършват риболов в североизточната част на Атлантическия океан (ОВ L 365, 31.12.1991 г., стр. 1).--------------------------------------------------


title: 2008/39/ПВР: Решение на Съвета от 6 декември 2007 година за присъединяване на България и Румъния към Конвенцията от 18 декември 1997 г. , приета на основание член К.3 от Договора за Европейския съюз, за взаимна помощ и сътрудничество между митническите администрации

text:
               12.1.2008

               BG

               Официален вестник на Европейския съюз

               L 9/21

      РЕШЕНИЕ НА СЪВЕТА

   от 6 декември 2007 година
   за присъединяване на България и Румъния към Конвенцията от 18 декември 1997 г., приета на основание член К.3 от Договора за Европейския съюз, за взаимна помощ и сътрудничество между митническите администрации
   (2008/39/ПВР)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз,
   като взе предвид Договора за присъединяване на България и Румъния,
   като взе предвид Акта за присъединяване на България и Румъния (наричан по-долу „Акт за присъединяване“), и по-специално член 3, параграф 4 от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               Конвенцията, приета на основание член К.3 от Договора за Европейския съюз, за взаимна помощ и сътрудничество между митническите администрации (2) (наричана по-нататък „конвенцията“) бе подписана в Брюксел на 18 декември 1997 г. и ще влезе в сила 90 дни след нотификацията от държавата, членка на Европейския съюз по време на приемане от Съвета на акта за съставяне на конвенцията, която последна изпълни тази формалност.

               (2)

               В съответствие с член 32, параграф 4 от конвенцията до влизането на конвенцията в сила всяка държава-членка, при извършване на нотификацията, посочена в член 32, параграф 2 от конвенцията, или по-всяко друго време по-късно, може да декларира, че доколкото се касае за конвенцията, ще я прилага в отношенията си с държавите-членки, направили същата декларация.

               (3)

               Вследствие на присъединяването им към Европейския съюз Чешката република, Естония, Кипър, Латвия, Литва, Унгария, Полша, Словения и Словакия депозираха своите инструменти за присъединяване към конвенцията.

               (4)

               Член 3, параграф 3 от Акта за присъединяване предвижда, че България и Румъния се присъединяват към конвенциите и протоколите, сключени между държавите-членки и изброени в приложение I към Акта за присъединяване, който включва inter alia Конвенцията за взаимна помощ и сътрудничество между митническите администрации. Тези конвенции и протоколи влизат в сила по отношение на България и Румъния на датата, определена от Съвета.

               (5)

               В съответствие с член 3, параграф 4 от Акта за присъединяване Съветът извършва всички промени, необходими за присъединяването към тези конвенции и протоколи,

         РЕШИ:
   Член 1
   Член 31, параграф 1 от конвенцията от 18 декември 1997 г., приета на основание член К.3 от Договора за Европейския съюз, за взаимна помощ и сътрудничество между митническите администрации се заменя със следното:

      „1.   Настоящата конвенция се прилага на териториите на държавите-членки, включени в митническата територия на Общността, както и за Федерална република Германия, остров Хелиголанд и територията на Бюсинген (в рамките на и съгласно Договора от 23 ноември 1964 г. между Федерална република Германия и Конфедерация Швейцария за включването на община Бюсинген ам Хохрейн в митническата територия на Конфедерация Швейцария или неговата настояща версия) и за Италианската република, общините Ливиньо и Кампионе д’Италия, и за териториалните води, вътрешните морски пространства и въздушното пространство над териториите на държавите-членки“.

   Член 2
   Конвенцията, както е изменена с настоящото решение, влиза в сила за България и Румъния на датата на влизане в сила на конвенцията, без да се засяга член 32, параграф 4 от конвенцията.
   Член 3
   Конвенцията, съставена на български и румънски език (3), е автентична при същите условия, както и останалите текстове на конвенцията.
   Член 4
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 6 декември 2007 година.

            За Съвета

            Председател

         A. COSTA

      (1)  Становище от 24 октомври 2007 г. (все още непубликувано в Официален вестник).

      (2)  ОВ C 24, 23.1.1998 г., стр. 2.

      (3)  Текстът на конвенцията на български и румънски език се публикува в специалното издание на ОВ на по-късна дата.